**Обявление на Изпълнителна агенция по околна среда (ИАОС)**

На основание чл. 122а, ал. 7, т. 2 от Закона за опазване на околната среда (ЗООС) е открит обществен достъп до проекта на комплексно разрешително (КР) на **„ИДЕАЛ СТАНДАРТ-ВИДИМА“ АД, гр. Севлиево**, ЕИК 107021444, за **„Завод за производство на санитарна арматура“, площадка гр. Севлиево**, за изграждане и експлоатация на „Инсталация за производство на месинг блок“, извършваща дейност, съгласно т. 2.5, буква „а“ от Приложение № 4 към ЗООС – „Инсталации за производство на необработени метали, различни от изброените в т. 2.2, 2.3 и 2.4, от руди, обогатени продукти или отпадъци от метали чрез металургични, химични или електролитни процеси”; „Инсталация за претопяване и отливане на цветни метали“, извършваща дейност съгласно т. 2.5, буква „б“ от Приложение № 4 към ЗООС - – „Инсталации за претопяване, включително сплавяване на метали, различни от изброените в т. 2.2, 2.3 и 2.4, включително на възстановени продукти и експлоатация на леярни, с топилен капацитет над 4 т за денонощие за олово и за кадмий и 20 т за денонощие за всички останали метали“, и „Инсталация за повърхностна обработка на метали и пластмаси“, изпълняваща дейност, съгласно т. 2.6 от Приложение № 4 към ЗООС – „Инсталации за повърхностна обработка на метали и пластмаси чрез електролитни или химични процеси, при които обемът на ваните за обработка е над 30 кубични метра“. Инсталацията се намира в гр. Севлиево, Община Севлиево.

Проектът на КР е изготвен след проведени консултации с оператора и е съгласуван с РИОСВ – Велико Търново и Басейнова дирекция „Дунавски район“.

В периода **от** **20.06.2023 г. до 26.06.2023 г.**,проектът и резултатите от съгласуването с директорите на РИОСВ – Велико Търново и Басейнова дирекция - „Дунавски район“ ще бъдат достъпни на интернет страницата на ИАОС.

Компетентен орган за вземане на решение по проекта на КР е изпълнителният директор на ИАОС. Становища в горепосочения срок могат да се подават до изпълнителния директор на ИАОС, по официален ред, заведени в Центъра за административно обслужване на ИАОС.

За допълнителна информация:

Любка Попова – директор на дирекция „Разрешителни режими“, ИАОС, тел.: 02/940-64-80.